Public procurement notice: Contract Notice
Published: 2020-10-14
Buyer: HOFOR A/S
Country: DK
Contract type: Services
Procedure: Negotiated procedure
CPV classification: 71310000 | 71311000: Civil engineering consultancy services | 71312000: Structural engineering consultancy services | 71530000: Construction consultancy services | 71621000
Estimated value: 43000000 DKK
Submission deadline: 2020-11-09
Award criteria: The most economic tender

Technical requirements: Udbud af kommercielle bygherrerådgivningsydelser til brug for etablering af offshore og nearshore havvindmøllerprojekter
HOFOR A/S udbyder på vegne af HOFOR-koncernen og Lillebælt Vind A/S en rammeaftale om kommercielle bygherrerådgivningsydelser.
Som led i etableringen af offshore og nearshore vindmølleprojekter, herunder i Øresund og Lillebælt, har HOFOR og Lillebælt Vind brug for rådgivning af forskellig art og indenfor en række rådgivningsdiscipliner, herunder særligt teknisk rådgivning i relation til opførelse af havvindmøller (f.eks. i relation til indkøb af turbiner, fundamenter, kabler m.v.), samt tværgående kommerciel hhv. teknisk bygherrerådgivning. Al rådgivningen vil skulle dække både den indledende forberedelses-, udbuds- og indkøbsproces, rådgivning under projekteringen og i forbindelse med etableringen og opfølgningen herpå m.v. Samlet set udbyder HOFOR og Lillebælt Vind A/S derfor 5 (del)rammeaftaler, hvor dette udbud vedrører aftalen om kommerciel bygherrerådgivning.
Vinderen skal udføre tværgående og kommercielt/strategisk orienterede bygherrerådgivningsopgaver rettet mod projekternes kommercielle forhold, herunder som 'lead rådgiver' på projekternes fremdrift. Ordregiver ønsker at tilknytte en kommerciel rådgiver med henblik på, at denne kan bistå ordregiver i at sikre en kommerciel og strategisk afdækning og fremdrift i alle aspekter af forberedelses- og opførelsesprocesserne for f.eks. de kommende leveranceindkøb, herunder rådgivning relateret til hele projektets forløb.
Såfremt ordregiver skal foretage en udvælgelse blandt flere end 4 konditionsmæssige ansøgere om prækvalifikation, vil ordregiver på baggrund af de vedlagte referencer udvælge de 4 ansøgere, der har dokumenteret erfaring, som i bedst mulig grad svarer til ordregivers projekter på "Nordre Flint" og "Aflandshage" under den udbudte (del)rammeaftale. Disse projekter er nærmere beskrevet i et bilag til udbudsmaterialets ydelsesbeskrivelse. De enkelte referencers konkrete indhold, relevans, kompleksitet og sammenlignelighed med disse projekter (samlet) vil indgå med positiv vægt. Ved sammenlignelighed forstår ordregiver således projekter, der af størrelse og kompleksitet mindst svarer til projekterne på "Nordre Flint" og "Aflandshage" (samlet), og hvor ordregiver ligeledes vil lade det indgå med positiv vægt, hvis referencerne angår projekter med etablering af store havmøller, og således at offshore-erfaring vurderes bedre end onshore. Med store havmøller forstår ordregiver møller med en kapacitet på mere end 3 MW.
Den oplyste værdi i afsnit II.1.5) og II.2.6) er baseret på HOFORs skøn, hvori bl.a. indgår realiseringen af både de 2 projekter i Øresund, projektet i Lillebælt og potentielt yderligere projekt(er) henover rammeaftalens løbetid, således at der er en usikkerhed om værdien, der både kan blive højere og lavere afhængig af, hvilke(t) projekt(er), der måtte realiseres.
1) Økonomiske nøgletal for de 3 seneste reviderede regnskabsår omfattende samlet omsætning, egenkapital og soliditetsgrad.
2) Hvis ansøgers seneste årsrapport indeholder revisionspåtegninger, skal ansøger i sin ansøgning, redegøre for dette.
2) Gennemsnitlige egenkapital på tværs af de seneste 3 reviderede regnskabsår var på minimum 3 mio. DKK ekskl. moms.
3) Soliditetsgrad har været på mindst 20 % i hvert af de seneste 3 reviderede regnskabsår. Den gennemsnitlige soliditetsgrad beregnes som ansøgers samlede egenkapitalsværdi (3 regnskabsår) i forhold til ansøgers samlede aktiver (3 regnskabsår), udregnet i procent (soliditetsgrad = (samlede egenkapitals værdi/samlede aktivers værdi) x 100).
Ansøger skal beskrive op til 5 sammenlignelige referenceprojekter udført inden for de seneste 5 år. Referencer ældre end det, vil ikke blive taget i betragtning. Der må henvises til projekter i såvel som uden for Danmark. Der kan også henvises til igangværende projekter. I givet fald, skal det beskrives hvilke ydelser, der er leveret i forhold til nedenstående krav, og hvor langt projektet er nået. I udbudsbetingelserne er det nærmere beskrevet, hvilke oplysninger, der bør indgå i referencebeskrivelserne.
1) Ansøger kan fremvise mindst én reference, som dokumenterer, at ansøger har ageret som rådgiver indenfor (del)rammeaftalens område i en projektorganisation med ansvaret for at planlægge og rådgive om udførelsen af en offshore (eller nearshore) vindmøllepark med en kapacitet på mindst 150 MW. Referencen må ikke være ældre end 5 år, hvorved forstås, at de opførte møller ikke må være afleveret tidligere end 5 år regnet fra fristen for ansøgning om prækvalifikation.
2) Ansøger har et system for kvalitetsledelse, der opfylder kravene efter ISO 9001 eller tilsvarende.
En økonomisk aktør, herunder underleverandører til ansøgere, udelukkes fra deltagelse, hvis denne er omfattet af de obligatoriske udelukkelsesgrunde i forsyningsvirksomhedsdirektivets artikel 80, jf. udbudsdirektivets artikel 57 (jf. implementeringsbekendtgørelsens § 10, stk. 1, nr. 1, vil det være udbudslovens § § 135-136, der finder anvendelse).
Derudover udelukkes en økonomisk aktør fra deltagelse, hvis denne er omfattet af de frivillige udelukkelsesgrunde i forsyningsvirksomhedsdirektivets artikel 80, jf. udbudsdirektivets artikel 57 (jf. implementeringsbekendtgørelsens § 10, stk. 1, nr. 1, vil det være udbudslovens § 137, der finder anvendelse).

Eligibility requirements: Der stilles ingen krav af denne art.

Award value: 43000000